  Руслан Нуриахметов Майя Бывальцева 31-тӥ толшорлы Удмуртиын коронавирус сэрен ньыль школаос но 1 сюрслэсь трос группаос (калссъёс) ворсамын вал. Со сярысь элькунысь дышетонъя но тодосъя министерстволэн пресс-службаез ивортӥз. Быдэсак ворсамын Ярысь 1 номеро школа, Глаз ёросысь Дондыкар школа, Глазкарысь 7 номеро школа но Пичи Пурга ёросысь Яган школа. Со сяна, нылпи садъёсысь 106 группаос, школаосысь 737 классъёс но шор ёзо ӧнер дышетсконниосысь 165 группаос пытсамын. Шокан пыр паласькись лек вирус инфекци (ОРВИ) сэрен 12 дышетон юртъёсты быдэсак ворсазы: кык нылпи садъёс (Красногорск ёросысь Малягуртын но Дэбес ёросысь Зар-Медлоын) но 10 школаос (Балезино ёросысь Пибаньшурын но Падераын, Глазкарысь 11 номеро, 3 номеро школаос но 6 номеро гимназия, Алнаш ёросысь Ӟатча черкогуртын, Гракысь А. В. Марченко нимо школа, Кез ёросысь Кузямувырысь, Пужмезьысь, Чепцаысь школаос). Озьы ик нылпи садъёсысь 96 группаосы пиналъёсты уг куто, школаосын 504 классъёс но шор ёзо ӧнер дышетсконниосысь 75 группаос буш кылемын. Диатснционной амалэн дышетонэ 25 школаос но витез шор ёзо ӧнер дышетсконниос выжтэмын. Тегъёс: Удмуртия школаос дӥськут шорёзоӧнердышетсконниос Ижкар карантин  